Viborger Samler, 1838-01-02
Den i næstsidste Nr. af Kbhp. meddeelte Efterretning om, at Jnqvisitions-Commissionen er bleven ophævet, trænger, efter hvad vi senere have erfaret, til nogen Berigtigelse. Det er kunden ved Rescript af 29de Octbr. 1772 i visse Tilfælde tilladte saakaldte "skarpe Examination, (bestaaende af visse Slag Tamp eller Kat, som kunde anvendes i Jnqvisitionscommissionen, hvor Nogen var næsten overbeviist om sin Forbrydelse, men dog ikke vilde gaae til Bekjendelse) der ved Rescript til Hof= og Stads=Retten af 6te d. M. er bleven ophævet, saaledes at der for Fremtiden forholdes efter Plac. af 30te Decbr. 1771 om Jnqvisitions=Commissionen. Samtidigt med dette har Hs. Majestæt imidlertid paalagt Cancelliet at indlede Brevvexling med Hof= og Stads=Retten, om Jnqvisitions-Commissionen enten aldeles kunde ophæves og de hidtil der behandlede Sager overtages af Criminelkammeret, eller om den indtil videre burde vedblive. Men efterat hiint extraordinaire Tvangsmiddeel ikke længer kan anvendes i Jnqvisions-Commissionen, er denne i sit Væsen ikke forskjellig fra enhver anden Ret, der optager criminelle Forhører. Vi maae i denne Henseende gjøre opmærksom paa, at den særegne Organisation af Commissionen, som er fastsat i Frdn. af 30te Decbr. 1771, i hvis Følge den skal bestaae af en af Assessorerne i Hof- og Stads=Retten (som Præses i Commissionen), en Stads-Capitain, 2 Lieutenanter af Søetaten og en Lieutenant af hvert Regiment af Garnisonen, ikke i mange Aar i Virkeligheden er kommen til Anvendelse uden netop med Hensyn til de Tilfælde, hvor hiint extraordinaire Tvangsmiddel skulde anvendes. Skjøndt nemlig Anordningen foreskriver, at Commissionen til alle Tider skal bestaae af de ovennævnte Mænd, og dette Lovbud ikke ved nogen senere Anordning er hævet eller forandret, og skjøndt de vedkommende Officierer virkeligen endnu bestandig udnævnes til at sidde i Jnqvisitions-Commissionen, og i denne Tid ere befriede fra alle andre militaire Forretninger, har det dog i en Række af Aar været Tilfældet, at de aldrig have indfundet sig i Commissionen, uden naar de af Præses specielt ere tilkaldte, for i et givet Tilfælde, at erklære dem om Anvendelsen af den saakaldte skarpe Examination, der, ifølge Rescript af 29de Oct. 1772, ikke maatte anvendes, forinden Jnqvisitor havde andraget Sagen for sine Med-Committerede, og det da af dem samtlige i Voterings=Protocollen var besluttet, om den skulde anvendes, og i saa Fald med hvormange Slag. Heraf fulgte da atter, at det altid var Præses i Commissionen, der afgjorde, om der kunde være Spørgsmaal og Anvendelsen af hiin skarpe Examination, og at han altid kunde befrie enhver Jnqvisit derfor, ved ikke at tilkalde de øvrige Medlemmer af Commissionen, hvorimod han, som bemærket, ikke paa egen Haand kunde anvende dette Tvangsmiddel. Byfogden i Roeskilde, Hr. Justitsraad Voss, har, foranlediget af Artiklen i Folkebladet om Nytaarsgratulationer, givet et Exempel, som vi troe fortjener Efterligning; han har nemlig ladet Circulaire gaae om til alle Byens Embedsmænd, hvori han anmoder dem, at gjøre Deres til at forebygge dette Tiggeri; ligeledes har han ved en Annonce i Roeskilde Avis forbudet Lærredrengene at gaae om for at begjære Nytaar, ligesom han endelig har bekjendtgjort, at Politibetjente, Vægtere og Trommeslagere i saa Henseende ere behørigen instruerede. Odense. Marie Kjerstine Jversen var født her i Odense den 26de Januar 1767. Hendes Fader var Mads Nielsen, Eier af den gamle Sæbegaard og Commissionair for de norske Glas værker, hvis Udsalg han besørgede her i Provindsen.